ועדת החוקה, חוק ומשפט, כנסת 24, פרוטוקול מספר 53, 2021-09-12 09:00

גלעד קריב: בוקר טוב לכולם, שבוע טוב, גמר חתימה טובה לכולם, תודה לכל המצטרפים לדיון שאנחנו זימנו בדחיפות לבחינה של היערכות משרד הבריאות בתחום הבדיקות, לאור הדיווחים התקשורתיים וגם הידע האישי שיש לרבים מאיתנו על האתגרים הגדולים שהיו בימי החג ולקראת ראש השנה בכל הנוגע לבדיקות ה-PCR.

גלעד קריב: אנחנו נקיים דיון שמטרתו גם להבין את האתגר שאיתו יתמודד מערך בדיקות ה-PCR וחשוב יותר מכך, מה הם הצעדים של משרד הבריאות ושותפיו, מה הם הצעדים שננקטים על מנת למנוע את ההישנות של התופעה הזו.

גלעד קריב: כמובן האפקטיביות של מערך הבדיקות הוא אבן יסוד בהשגת שתי מטרות, הראשונה מניעת התפשטות התחלואה והשנייה היא לאפשר את מדיניות הממשלה לקיים עד כמה שניתן שגרה משקית, שגרה חינוכית בצד המאבק בתחלואה.

גלעד קריב: אין ספק שאם מערך הבדיקות איננו מתפקד כפי שצריך, הדבר יוצר קושי בהשגת שתי המטרות המדוברות.

גלעד קריב: בוקר טוב לחבר הכנסת בן גביר ולחבר הכנסת סעדי.

גלעד קריב: אפשר לברך על החלמתך?

איתמר בן גביר: כן, אז ברכה הדדית, אגב.

גלעד קריב: אז ברכת ברוך רופא חולים.

גלעד קריב: בוקר טוב לחבר הכנסת סעדי.

גלעד קריב: נמצאת איתנו כאן בחדר הדיונים אילנה גנס, נציגת משרד הבריאות, ראש מטה בריאות הציבור, ונמצאים איתנו בזום גם פרויקטור הקורונה, פרופסור סלמאן זרקא ונציגים נוספים של משרד הבריאות ופיקוד העורף.

גלעד קריב: נמצאים איתנו גם נציגים חשובים ומכובדים של השלטון המקומי שנשמע גם אותם, ובתוכם ראש עיריית הרצליה, משה פדלון, וראש עיריית גבעתיים, רן קוניק, וכמובן גורמים נוספים.

גלעד קריב: אני מציע, מכיוון שלדיון הזה אנחנו הקצנו כשעה כי כינסנו אותו בדחיפות, שניגש ישר לקבל את הדיווח מצד משרד הבריאות.

גלעד קריב: אני מניח שפרויקטור הקורונה הוא זה שיציג את הדברים.

גלעד קריב: פרופסור זרקא, נשמח לשמוע ממך על המסקנות שלכם מתפקוד מערך הבדיקות בימים האחרונים, וכפי שציינתי, חשוב מכך, מה הם הצעדים הננקטים בימים אלו לשיפור מערך הבדיקות והימנעות מהישנות התמונות שראינו, של תורי ענק שנמשכים מספר שעות, אז ברוך המצטרף ובבקשה.

סלמאן זרקא: בוקר טוב, בריאות שלמה והחלמה מלאה.

סלמאן זרקא: אני רוצה כמה דברים קודם להקדמה.

סלמאן זרקא: אחד, אמנם ראינו איזושהי אופטימיות מסוימת סביב ירידת מקדם ההדבקהR וסביב כמות החיוביים, אבל הזהירות הזאת שאנחנו מדברים עליה כל הזמן, הזהירות מאוד גדולה כי אנחנו צופים עלייה בתחלואה גם סביב האירועים בחגים וגם סביב פתיחת בית הספר, וזה חלק מהעלייה הזאת שמשתקף דרך הבדיקות.

סלמאן זרקא: לא רק דרך הבדיקות, גם דרך כמות החולים הקשים בבתי החולים וכמות החולים המונשמים שבסוף השבוע הייתה עלייה קלה, כך שאם דיברנו על איזושהי ירידה, אז לפחות בתחום הזה של עומסים על בתי החולים בדגש על חולים קשים, מונשמים ואקמו, דווקא צפינו עלייה בסוף השבוע.

סלמאן זרקא: אני אומר את זה לנו, משרד הבריאות ובטח לציבור ולוועדה המכובדת, שחשוב שנבין שהתחלואה עדיין כאן והיא עדיין ברמה גבוהה.

סלמאן זרקא: אופטימיות נכון להרחיק, אבל זה לא תוכנית עבודה.

סלמאן זרקא: נמשיך לעקוב אחרי הדברים.

סלמאן זרקא: קרה לנו בפתיחת שנת הלימודים מבצע אנטיגן שבוצע בצורה ראויה על ידי משרד החינוך והייתה לו מטרה גם להוציא את המקרים החיוביים וגם להעביר את המסר שאנחנו חיים יחד עם הקורונה, ולכן מדי פעם נכון שנבדוק את עצמנו בערכות הביתיות או נבדוק את הילדים שלנו או אנשים לא מחוסנים בשביל להבטיח שאפשר לקיים סדר בלי סכנת הדבקה.

סלמאן זרקא: גם התהליך הזה של בדיקות האנטיגן ייצר עוד תוספת לתוך מערך הבדיקות, דבר שלא היה בעבר כחלק מתופעות הלוואי של לייצר בדיקות אנטיגן המוניות לתלמידי ישראל, וגם כחלק מההיערכות בחגים, כך שאני מנסה לומר שהעלייה שקרתה לנו, חלקה נובעת מאותו שינוי תפיסות או שינוי מדיניות או החלטות לגבי בדיקות האנטיגן שנעשו ערב פתיחת בתי הספר ובערב החג, ובטח החיוביים התנקזו לתוך בדיקת ה-PCR.

סלמאן זרקא: הדבר הבא ברמת העקרונות שחשוב להגיד, זה שאנטיגן מהיר שזה בדיקה שמתבצעת בחברת איכילוב וול במרכז ומד"א ברחבי הארץ, היא הבדיקה שמשמשת לתו ירוק, כך שמה שנכון שיקרה, ויש לנו בהחלט בנושא הזה מה לעשות בהקשר של ההסברה וההסדרה, זה כל מי שמעוניין לעשות בדיקה לתו ירוק בשביל להיכנס למסעדה או לכל מיני מקומות שדורשים תו ירוק, היה נכון שיעשה בדיקת אנטיגן מהירה בתחנות איכילוב וול ומד"א ולא להגיע לבדיקות ה-PCR במתחמים של פיקוד העורף.

סלמאן זרקא: אנחנו ראינו שכנראה הציבור מבולבל.

סלמאן זרקא: אולי חלק מזה נובע גם מאינסנטיבים נוספים, כי בדיקת האנטיגן עולה 52 שקלים למי שלא מחוסן, ילדים עד גיל 12 פטורים, ובדיקת ה-PCR היא חינם, כך שיותר זול ללכת ולעשות PCR מאשר לעשות בדיקת אנטיגן.

סלמאן זרקא: אני עצמי ביקרתי ביום רביעי, בחג השני בתחנה עמוסה בנשר ושוחחתי עם הציבור.

סלמאן זרקא: שוחחתי עם אישה שהגיעה מעכו לעשות לבת שלה בדיקת PCR לחתונת האחות, ולא עשתה בעכו בדיקת אנטיגן, ומייד הראיתי לה שאפשר לקבוע במיידית בדיקת אנטיגן במד"א, אז בין אם היא לא ידעה, בין אם חששה לתשלום, אני אומר, זה אחריות שלנו להסביר את הנושא מחדש לציבור בשביל שהדברים יהיו יותר ידועים.

סלמאן זרקא: יש בלבול אחד בהקשר שלPCR שנותן אינדיקציה לתו הירוק, וזה לילדים שנוסעים לבתי מלון, שגם בתקופה הזאת היה באופן יחסי בתי המלון מלאים, אז סיבה נוספת לעלייה זה ילדים שעושים בדיקת PCR ונוסעים עם המשפחות לבתי מלון.

סלמאן זרקא: כל סוף השבוע ניהלנו דיונים והבוקר היינו בהערכת מצב עם ראש הממשלה.

סלמאן זרקא: אנחנו הולכים לעשות הסדרה בנושא הזה.

סלמאן זרקא: אנחנו בוחנים שבדיקת ה- PCRלא תהיה לטובת בתי המלון אלא בדיקת האנטיגן, וזה משהו שנקבל עליו החלטה עד מחר.

סלמאן זרקא: אחרי שבחנו ובדקנו את כל בדיקות ה-PCR שהיו בימים העמוסים, אנחנו רוצים מצד אחד להסביר לציבור וגם למצוא את הדרך לעזור לציבור לקבל בדיקות אנטיגן ולא בדיקות PCR.

סלמאן זרקא: תהליך כזה אמור להוריד את העומס בתחנות ה-PCR.

סלמאן זרקא: הדבר השני שאנחנו עושים, החליט ראש הממשלה להגדיל את כמות הצוותים הדוגמים ב-30 נוספים, שכבר מחר יכנסו 20 צוותים לפעולה, דבר שיש פה פוטנציאל לצמצם את העומסים ולהגדיל את הפוטנציאל של המערכת.

סלמאן זרקא: הדבר האחרון שאנחנו עושים, קופות החולים כחלק מימי החג, חלק מהפעילות הייתה יותר מצומצמת, אולי בעיקרה היה בחברה הערבית.

סלמאן זרקא: אנחנו מבינים שאנחנו לא יכולים לוותר על תרומה של קופות החולים בימים עמוסים אלה, ולכן גם בנושא הזה הייתה פגישה של ראש הממשלה יחד עם מנכ"לי הקופות ביום שישי, בנושא הזה של פתיחת מתחמי הקופות לביצוע בדיקות גם בערבי חג, וסוכם שזה חלק מהדברים שאנחנו נותנים מענה.

סלמאן זרקא: כרגע יש לנו תוכנית פריסה עד סוכות מבחינת המתחמים, מבחינת הימים, מבחינת הפעילות והשעות.

סלמאן זרקא: אנחנו לא צופים עומס נוסף.

סלמאן זרקא: חייב להגיד שהעומס הזה הוא עומס חריג.

סלמאן זרקא: לא ראינו אותו בימים אחרים ואנחנו לא צופים עומס נוסף, ובכל זאת אנחנו מתארגנים - - -

גלעד קריב: פרופסור זרקא, אתה שומע אותנו?

סלמאן זרקא: שומעים אותי?

גלעד קריב: כן.

סלמאן זרקא: אז מבלי לחזור על הדברים, נסכם, אחד, מגדילים את כמות הצוותים.

סלמאן זרקא: שניים, עוסקים בהסברה ובהכוונה לבדיקות האנטיגן המהירות שהתור שם הוא מעכשיו לעכשיו.

סלמאן זרקא: שלוש, מאריכים לימים הקרובים מבחינת החגים גם בזמינות של פיקוד העורף וגם בזמינות של קופות החולים.

סלמאן זרקא: אנחנו לא צופים עלייה נוספת בנושא הזה אבל בהנחיות שציינתי כולל הגדלת כמות הצוותים, אנחנו מאמינים שגם אם תהיה עלייה נוספת, נוכל לתת לה מענה.

גלעד קריב: פרופסור זרקא, תודה.

גלעד קריב: בסופו של דבר אנחנו עדיין נמצאים היום במצב שבו תלמיד שנכנס לבידוד בעקבות חשיפה למאומת, נדרש לשתי בדיקות PCR?

סלמאן זרקא: אכן.

סלמאן זרקא: נדרש בהתחלה לבדיקת

סלמאן זרקא: PCR ואחר כך בשביל לצאת מהבידוד.

גלעד קריב: אני ראשית אומר שבמצב הזה ולאור הנתון של קרוב ל-150,000 תלמידים שנמצאים עכשיו בבידוד, אז העומס הוא כמעט נתון ודאי.

גלעד קריב: הצטרפה כמות דרמטית של ישראלים, צעירים במקרה הזה, שנדרשים לשתי בדיקות PCR.

גלעד קריב: במובן הזה דומני שטריוויאלי שככל שאנחנו נבדוק במדיניות של המשך קיום שגרת לימודים, ההיערכות צריכה להיות לכך שציבור של עשרות אלפים, למעלה מ-100,000 ידרשו לפעמיים בדיקות, ואני מניח שכאשר תלמיד נחשף לבדיקה ונוסע עם ההורה שלו לתחנת PCR, אלא אם תשנו את המדיניות, ההורה גם עובר בדיקת PCR כי הוא כבר נמצא שם והוא נחשף לילד, אז אנחנו מדברים למול עונת הקיץ על תוספת של מאות אלפי בדיקות כל שבוע.

גלעד קריב: האם זה לא תמונת המצב?

סלמאן זרקא: אכן יש עלייה בגלל פתיחת בית הספר ולנו היה חשוב כחלק מהמסר של קיום שגרה לצד הקורונה, כן לפתוח את בתי הספר.

סלמאן זרקא: העלייה הזאת היא חלק מהסיבה למה אנחנו מגדילים את כמות הצוותים, כי אם היינו סבורים שיש כאן עלייה רגעית, אז אין הצדקה - - -

גלעד קריב: הקשר הוא קשה אבל אני אציין שיש להעלות את השאלה מדוע הדבר לא נעשה מראש כחלק מהצעדים לפתיחת שנת הלימודים.

גלעד קריב: תמיד מוטב מאוחר מאשר בכלל לא, אבל התחושה היא שהנקודה הזו, ואנחנו קיימנו כאן דיון בהארכה האחרונה של התקנות, ומתוך הדיון גם משרד הבריאות התמקד בעיקר באיכות מערך הבדיקות המהירות לקראת החגים במסגרת התו הירוק, ולא שמענו דבר וחצי דבר על היערכות במערך ה-PCR לאור פתיחת שנת הלימודים, וזה נקודה שצריך לתת עליה את הדעת.

גלעד קריב: בהסתכלות עתידית מה שברור הוא, שהתופעה של העלייה בביקוש לבדיקות

גלעד קריב: PCR לא עתידה להיעלם אלא עתידה להתרחב.

גלעד קריב: ככל שאנחנו נקפיד בשגרת לימודים, אנחנו מאוד שמחים שיש שגרת לימודים אבל ברגע שנסיים את החגים ונחזור למצב של 20 ימי לימודים בחודש ולא שישה, אז כמות התלמידים שיהיו בבידוד רק תעלה.

גלעד קריב: ערן זליגמן איתנו?

ערן זליגמן: כן, אתכם, שלום.

גלעד קריב: תודה על ההצטרפות שלך.

גלעד קריב: בהמשך לדבריו של הפרויקטור, של פרופסור זרקא שכרגע ניתק איתו הקשר, התוספת של ה-30 צוותי בדיקה, איזה שיעור של הרחבה מדובר?

ערן זליגמן: קודם כל אני רק רוצה רגע לצבוע בפני הוועדה המכובדת את הכמויות שהיו.

ערן זליגמן: מסתכלים גם על חודש ספטמבר, אז הממוצע ליום הוא די דומה לממוצע ליום גם של חודש אוגוסט, כ-130,000 בדיקות.

ערן זליגמן: זה כולל כמובן נתב"ג, הסקרים השונים והמתחמים.

ערן זליגמן: העניין הוא פה שימי הפעילות היו בצורה שהיא התנהגה פחות לינארית אל מול החגים, וכמו שאמר הפרופסור, הנושא גם של קופות החולים שבערבי החג והחג היו בתפקוד נמוך וגם הביקוש הגבוה בערבי החג ובחג בשונה מתקופות קודמות, הביא לעומסים גדולים.

ערן זליגמן: 30 הצוותים שהצטרפו השבוע יעזרו לעשות שיפור של השירות.

ערן זליגמן: הכוונה היא לא להרחיב את הפריסה של המתחמים, כמו רגע לשפר את השירות במתחמים, להוסיף עוד מסלול ואולי לפצל מתחמים מאוד גדולים דוגמת ראשון לציון, למתחם נוסף שיהיה באיקאה בתאום עם הרשות, ואז זה ייתן עוד מענה.

ערן זליגמן: עוד דבר שהתייחס אליו הפרופסור ונכון להדגיש פה זה החשיבות של ההבחנה וההסברה של מה בין תו ירוק ובדיקות מהירות לבין PCR.

ערן זליגמן: גם פה ההנחיה ש-PCR יאפשר כניסה לבתי כנסת ל-96 שעות הביא גם כן לעלייה משמעותית בביקוש, וגם ה-PCR למלונות, ואנחנו חושבים שצריך לעשות פה שני דברים: אחד, להפריד בצורה דיכוטומית בין

ערן זליגמן: PCR שנועד לבידוד, לסימפטומטיים ולצרכים כאלה לבין תו ירוק שאמור להתבסס על אנטיגן.

ערן זליגמן: יש עבודה במשרד הבריאות שמובילה שרון אלרועי, לבחון הגדלת התוקף של הבדיקות המהירות ל-48 שעות ולא ל-24 שעות וככה לעודד את האנשים לא לחפש את חלופת ה-PCR.

ערן זליגמן: זה נוסף להסברה.

ערן זליגמן: עוד נושא שעלה זה הנושא של תמיכה ושותפות עם הרשויות, שככלל תמיכה ושותפות יוצאת דופן לטובה, אבל גם בתקופת הערב חג והחג היו כמה רשויות שביקשו שלא לפתוח מתחמים, מה שגרם לעומס במתחמים אחרים שכן היו פתוחים, וגם את זה צריך לראות לקראת ערב החג והחג, שכלל הרשויות נעתרות לפניות או לתכנון של פיקוד העורף ושלנו כן לפתוח את המתחמים.

ערן זליגמן: צריך להבין שהמשק הזה, בסוף יש לו גם קיבולת.

ערן זליגמן: הקיבולת היא המעבדות.

ערן זליגמן: ככל שנגדיל את כמות הדיגומים, ולעולם הביקוש יעלה אקספוננציאלית באירועים האלה ויכולת המעבדות תגדל לינארית, ולהגדיל יכולת של מעבדה זה כוח אדם ומכשור ותהליכים מאוד מורכבים, אנשי המקצוע מבינים את זה, אבל לדעתי בכל מערכת תפעול זה נכון, אז ה-SLA והתשובה תגיע קצת יותר מאוחר, ולכן צריך לראות שגם יש לנו בסוף מגבלה לכמות הבדיקות שאפשר לבצע אל מול המעבדות הנתונות והיכולות שקיימות במדינת ישראל, שהיא דרך אגב מהמצטיינות בנפש, לכמות הבדיקות לנפש הכוונה.

גלעד קריב: ערן, אתה יכול לתת לנו עוד נתונים, כמה מתחמים וכמה צוותים פועלים כיום לפני התוספת?

ערן זליגמן: היום פועלים כ-130 צוותי דיגום לפני התוספת.

ערן זליגמן: נמצא פה גם לדעתי מפקד מפקדת אלון, רלי.

ערן זליגמן: רלי, אתה איתנו?

גלעד קריב: כן, הוא איתנו.

גלעד קריב: אנחנו מייד נפנה אליו.

ערן זליגמן: מאה אחוז, אז אני אומר שבגדול יש כ-130 צוותי דיגום שפרוסים.

ערן זליגמן: זה גם למעברים הקרקעיים וגם למתחמים השונים לעוד דיגומים פה ושם שצריך לעשות במקומות ייחודיים.

ערן זליגמן: הם מתפרסים על פני שעות היממה בתאום עם הרשויות ובהתאם לניסיון ולידע שלנו אל מול הביקושים, ובתאום עם הדסקים השונים במשל"ט, בין אם זה הדסק הכללי, דסק חרדים או הדסק של המגזר הערבי.

ערן זליגמן: משתדלים לתת מענה לביקושים ולהבנה שלנו איפה צפוי העומס, אבל זו שמיכה שהיא בסוף מוגבלת.

גלעד קריב: התוספת של ה-30 צוותים, שעל פי הוראת ראש הממשלה משקפת בערך עלייה ב-25% במספר הצוותים.

גלעד קריב: מייד נפנה למפקד מפקדת אלון.

גלעד קריב: אני אציע לחבריי שנשמע את הדיווח של מפקד מפקדת אלון.

איתמר בן גביר: אולי מבחינת הנתונים, אני רוצה קצת אולי שיעשו לנו סדר.

איתמר בן גביר: היושב-ראש כאן שאל שאלות חשובות מבחינת 130 הצוותים.

איתמר בן גביר: 130 צוותים, זה אומר כל צוות בתחנה אחת?

איתמר בן גביר: איך זה עובד בדיוק?

גלעד קריב: זה אני מניח מפקד מפקדת אלון שאחראי על העניין הזה, ייתן לנו את התשובה, כי פיקוד העורף מפעיל את המתחמים האלה.

ערן זליגמן: אם אפשר כבוד יושב-ראש הוועדה לענות לחבר הכנסת בן גביר.

גלעד קריב: כן, בקשה.

ערן זליגמן: כל צוות דיגום, הוא מכיל בעצם ארבעה או חמישה אנשים.

ערן זליגמן: זה שני דוגמים, שני רשמים ועוד ראש צוות, שגם הרשמים והדוגמים הם חלופיים, וצוות דיגום כמובן מוגבל גם בשעות שלו.

ערן זליגמן: צוות דיגום שעובד שמונה שעות, אז אם אני רוצה לפתוח מתחם ליותר מזה, אז אני צריך בעצם שני צוותים על אותו מתחם או אפילו במתחמים שאם יש שישה ושבעה צוותים, כי בסוף אנחנו רוצים לפתוח כמה מסלולים וכל צוות הוא בגדול מסלול, אבל כל צוות זה לא בן אדם אחד.

איתמר בן גביר: מה שאני תוהה, ואני בטוח שכנראה אני לא מבין את זה כל כך, אני רואה כאן סיכום של דיון ועדה מיום 5.9.21, שנציגי הממשלה דיברו שם על זה שיש בימי שישי ושבת 240 תחנות.

גלעד קריב: לא, זה הבדיקות המהירות, חבר הכנסת בן גביר.

גלעד קריב: זה שני דברים שונים.

גלעד קריב: לקראת החגים הדיון היה על התו הירוק, והתו הירוק מתמקד בבדיקות אנטיגן למעט ההחרגה של מתפללים שקיבלו הפעם היתר בגלל אורך ראש השנה, לבוא לעשות PCR.

גלעד קריב: הדיון התמקד בנושא האנטיגן, שם באמת ראינו שלא היו בעיות דרמטיות והתעוררנו למציאות שדווקא בתחום ה-PCR יש, ולכן קבענו את הדיון.

גלעד קריב: ערן, בין אם אתה ובין אם תעביר את זה לפיקוד העורף, כמה מתחמים מופעלים היום?

גלעד קריב: אני לא מדבר על הגבולות.

ערן זליגמן: אני חושב שנכון שמפקד מפקדת אלון יתייחס.

גלעד קריב: בסדר גמור, אז אנחנו מייד נבקש ממפקדת אלון להציג את הדברים.

גלעד קריב: אני רק רוצה לשאול את אילנה גנס, לקראת יום הכיפורים שבו בעצם בדיקות האנטיגן לא יכולות לסייע למתפללים, ואנחנו מדברים על ציבור ישראלי רחב מאוד שיגיע, האם תהיה תשובה לגבי הרחבת תוקף בדיקות האנטיגן כדי למנוע תורי ענק במתחמים מחר ומוחרתיים?

אילנה גנס: בדיקות אנטיגן ספציפית ליום כיפור פחות תהיינה רלוונטיות כי אנחנו מדברים לפחות ארבעה ימים שאנחנו צריכים תוצאה של בדיקה בתוקף, ולכן גם PCR ברגיל, אנחנו מאשרים אותו ל-72 שעות.

אילנה גנס: בחגים, במסגרת התקנות אישרנו הרחבה ל-96 שעות בדיוק לצרכים האלה.

גלעד קריב: מכיוון שציבור גדול מאוד יגיע גם ביום שלישי בערב וגם ביום רביעי לבתי הכנסת, וביום כיפור להבדיל מראש השנה אין בדיקות אנטיגן.

אילנה גנס: בשלישי ורביעי עדיין ניתן לעשות בדיקות אנטיגן.

גלעד קריב: סליחה, רביעי וחמישי.

גלעד קריב: ציבור גדול יגיע ברביעי וחמישי.

גלעד קריב: האם אתם עדיין מתכוונים לשלוח את כל ציבור המתפללים לעשות בדיקות PCR?

אילנה גנס: אין ברירה, כן.

אילנה גנס: אנטיגן לא ייתן לנו מענה לכל כך הרבה זמן.

אילנה גנס: מדובר על 96 שעות.

גלעד קריב: מדובר על 36 שעות, לא?

אילנה גנס: לא.

אילנה גנס: יש לך בעצם רביעי, חמישי, שישי, שבת.

גלעד קריב: טוב, אבל ליום שישי זה לא חג.

גלעד קריב: אנחנו מדברים על ערב יום רביעי ועל יום חמישי.

גלעד קריב: יום שישי לא רלוונטי לעניין.

גלעד קריב: זה לא 96 שעות.

אילנה גנס: לא, אז מי שעושה ביום רביעי בבוקר בדיקה, היא תהיה בתוקף ליום חמישי כמובן.

גלעד קריב: גם אם זה בדיקת אנטיגן?

אילנה גנס: כן.

אילנה גנס: בדיקת אנטיגן, התוקף שלה הוא 24 שעות.

גלעד קריב: לא, אז זה לא רלוונטי.

גלעד קריב: אם בן אדם עושה בערב יום הכיפורים, הוא רוצה לגשת לבית הכנסת ביום רביעי בערב וביום חמישי בערב.

אילנה גנס: אז לחמישי בערב זה לא יהיה בתוקף.

גלעד קריב: אז מה הפתרון שלכם?

גלעד קריב: אתם שולחים עכשיו את חצי מהציבור הישראלי היהודי שפוקד את בתי הכנסת לרוב פעמיים במהלך יום כיפור, לעשות בדיקות PCR?

אילנה גנס: כן.

גלעד קריב: ומה ההיערכות שלכם לזה גם מבחינה הסברתית?

גלעד קריב: אם זה המצב, אז כבר היום הייתם צריכים לומר לציבור, תדעו, מי שרוצה לגשת פעמיים או יותר לבית הכנסת ביום הכיפורים עם ילדים, אתם צריכים להביא PCR.

איתמר בן גביר: אבל גם אז, איך יהיה להם יכולת לקלוט כל כך הרבה?

גלעד קריב: אני גם לא מבין.

איתמר בן גביר: אנחנו עכשיו על 130 ועוד תוספת של 30.

גלעד קריב: אני לא מצליח להבין.

גלעד קריב: אתם מתקשים להתמודד עם 130,000 בדיקות במתחמי הבדיקה של פיקוד העורף.

ענבר בזק: למה בעצם ה- PCRכבר היום לא מוכר לתו הירוק?

גלעד קריב: הרציונל הוא שה-PCR, שזאת בדיקה יותר מורכבת שמחייבת מעבדה וכו', אותה שומרים לאנשים שנחשפו למאומתים ולסימפטומטיים, וכל מסלול התו הירוק פועל דרך בדיקות האנטיגן, לכן הקלו בראש השנה על המתפללים, אבל יש פער גדול בין המתפללים בראש השנה לבין יום הכיפורים, וגם מבחינת האורך.

גלעד קריב: ראש השנה הוא באמת פרוס על פני כמעט 72 שעות.

גלעד קריב: אילנה, בכל מקרה התשובה היא מאוד בעייתית מכיוון שעל פי הנתונים שלכם לא ברור לי איך אתם תעמדו בנושא הזה.

אילנה גנס: אנחנו נשקול את זה.

גלעד קריב: אני מבקש תשובה האם ניתן להאריך את תוקף בדיקות האנטיגן ליום הכיפורים ל-48 שעות לאלתר, ולהודיע על זה לציבור.

גלעד קריב: התשובה תצטרך להגיע אלינו היום.

גלעד קריב: אנחנו מאוד מוטרדים מסיפור יום הכיפורים כי יקרה אחת משתיים, אני רוצה לומר את זה לפרוטוקול.

ענבר בזק: הציבור פשוט לא יעמוד בזה.

ענבר בזק: יהיו הפרות.

גלעד קריב: כן.

איתמר בן גביר: הציבור יבוא לבתי הכנסת.

גלעד קריב: הדבר ייבדק.

גלעד קריב: אילנה בודקת את העניין.

גלעד קריב: יש פה איזשהו בירור.

אילנה גנס: קיימת האופציה הזאת אבל זו אופציה שעדיין לא אושרה.

גלעד קריב: ברור.

איתמר בן גביר: אין יותר מדי זמן ליום כיפור.

גלעד קריב: כן, אז אני רוצה לבקש, אילנה, אם יהיה אפשר, יש לנו היום עוד יום ארוך ביחד.

גלעד קריב: אני מבקש שתינתן תשובה ממשרד הבריאות לפחות לגבי הכוונה, האם בטיוטת התקנות שנאשר ביום שלישי תהיה החרגה של יום הכיפורים כך שבדיקות אנטיגן יתפסו ל-48 שעות ואז הציבור ידע שבבוקר של ערב יום הכיפורים, וזה גם מחייב אתכם להסברה, שייגשו בבוקר לעשות בתחנות של הבדיקות המהירות, בדיקות שיאפשרו להם להגיע גם בערב יום הכיפורים וגם במוצאי יום הכיפורים.

גלעד קריב: אני שמח שנמצא איתנו בדיון יותם ארונוביץ' שהוא מוביל תחום הבדיקות המהירות למרות שהדיון היום הוא על ה-PCR.

גלעד קריב: זה יחייב אתכם לוודא שביום שלישי בשעות אחר הצוהריים והערב וביום רביעי, ערב יום הכיפורים בבוקר, יש פריסה הולמת של תחנות בדיקה מהירה.

גלעד קריב: אם אתם הולכים על המהלך הזה, ואני מאוד ממליץ שתלכו על המהלך הזה של אישור בדיקות מהירות ליום הכיפורים.

גלעד קריב: זה גם יוריד את העומס מה-PCR.

גלעד קריב: אני מציע, חברי הכנסת, שאנחנו נשמע רגע את סקירת פיקוד העורף ואז נעלה עוד שאלות מצדכם, ואז נפנה לשלטון המקומי.

איתמר בן גביר: רגע, אף אחד לא מגיע לכאן כי לא יכולים או כי יש את האלטרנטיבה של הזום?

גלעד קריב: יש היום גם פקקים קשים, אבל חבר הכנסת בן גביר, צריך לומר, אנחנו קבענו את הדיון הזה ממש בערב החג.

גלעד קריב: יחסית אנשים מגיעים לדיונים.

גלעד קריב: תא"ל רלי מרגלית, מפקד מפקדת אלון, תודה על ההצטרפות שלך.

גלעד קריב: נשמח לדיווח ולסקירה שלך.

רלי מרגלית: שלום לכולם, תודה לכם מכובדיי.

רלי מרגלית: אני רוצה להגיד שמערך הבדיקות עומד בעומסים גדולים מאוד מטבע הדברים בשבועות האחרונים, עם ביקושים שהם גדולים, כאשר הבעיה המרכזית היא לא המספר הכללי והממצאים, אלא הבעיה זה הפיקים.

רלי מרגלית: הרבה פחות דיבר על זה זליגמן.

רלי מרגלית: הוא קרא לזה התנהגות פחות לינארית, אבל זה פשוט התנהגות שהיא התנהגות שעובדת בפיקים, מה שמקשה כמובן על ההתמודדות.

רלי מרגלית: המערך של פקע"ר הוא מערך משלים למערך קופות החולים.

רלי מרגלית: זה מערך שעובד בצורה משותפת.

רלי מרגלית: יש המון פעולות נוספות שקורות במערך הבדיקות, בין אם זה מגן אבות, בין אם זה בדיקות של אנשים שנדרשים להגיע לבתים שלהם, בדיאליזה, התפרצויות כאלה ואחרות, בתי ספר, מעברים וכיוצא בזה.

רלי מרגלית: אנחנו באמת עמלים קשות עם משרד הבריאות על לנסות לראות רגע אחד מה היו הבעיות שגרמו לעומסים הגדולים ואיך אפשר לפתור את זה.

רלי מרגלית: צריך להגיד כמה דברים שאנחנו הבנו.

רלי מרגלית: אחד, זה באמת ירידה כמו שפרופסור זרקא ציין, ירידה של קופות החולים שבסופו של דבר גרמה לאנשים לנוע למקומות אחרים.

רלי מרגלית: היו לנו קצת בעיות של תיאומים כאלה ואחרים.

רלי מרגלית: מאחר וכל ההסתכלות היא הסתכלות מרחבית, ואני אגיד אחרי זה כמה דברים על זה בפתרונות, אבל בהסתכלות המרחבית הסגירה של מתחם כלשהו, אני אתן סתם כדוגמה, אתמול סגרנו מתחם בחיפה כתוצאה ממשחק כדורגל שהיה, בתאום כמובן עם הרשות.

רלי מרגלית: הדבר הזה יצר עומסים כבדים על פרדס חנה, אז הדברים האלה נורא משפיעים ואנחנו צריכים כמובן למצוא לזה פתרונות טובים יותר.

רלי מרגלית: מעבר לזה יש לנו עלייה של ביקושים של הילדים.

רלי מרגלית: ציין את זה פרופסור זרקא.

רלי מרגלית: הקריאה של משרד הבריאות שהיא נכונה מאוד בעיניי, היבדקו לפני שאתם נפגשים עם המשפחות שלכם, אז כמובן שההתייחסות לזה הייתה אמורה להיות אל מול אנטיגן, אבל חלק מהציבור פנה וביקש את זה דרך ה-PCR.

רלי מרגלית: חשוב מאוד להבין.

רלי מרגלית: אנחנו בניצול מוחלט ומלא של כלל המשאבים שמוקצים.

רלי מרגלית: 130 הצוותים האלה, לשאלתו של חבר הכנסת בן גביר, מתחלקים לכ-50 מתחמים פחות או יותר.

רלי מרגלית: זה לא כל יום 50 מתחמים.

רלי מרגלית: לפעמים הם גדולים יותר וגדולים פחות.

רלי מרגלית: למשל, יש מתחמים מסוימים שאני משקיע בהם שמונה צוותים.

רלי מרגלית: יש את המתחמים הגדולים.

רלי מרגלית: כלומר, שמונה צוותים מתוך ה-130 הולכים לשם.

רלי מרגלית: ה-130 צוותים האלה, הקפסיטי המקסימלי שלהם במיצוי מלא ואפילו קצת מעבר, זה של 75,000 בדיקות ביום.

רלי מרגלית: זה מה שה-130 צוותים יודעים לתת, קרי, הוספה של 30 נוספים תגדיל בעוד 17,000 פחות או יותר בדיקות.

רלי מרגלית: ההשלמה למספרים של מעבר הם באותם דברים שדיברתי עליהם, הם צוותים נוספים של מגן אבות, של טיסות.

רלי מרגלית: יש חזרה מהטיסות של בן גוריון, של קופות החולים כמובן וכו'.

רלי מרגלית: צריך להגיד שהגענו בפיק מסוים.

רלי מרגלית: אמנם היה פיק מאוד לא נעים מבחינת השירות לאזרח, אבל הגענו עד כדי 230,000 בדיקות.

רלי מרגלית: זה מספר מטורף שהוא הרבה מעבר לקפסיטי של המערכת, ובכל זאת מי שמגיע בסופו של דבר, כמובן ייבדק.

רלי מרגלית: דיברתי על התלות בין המתחמים.

רלי מרגלית: היא תלות שהיא משמעותית מאוד.

רלי מרגלית: אני רוצה שתדעו שברוב הזמן, וממעקב מאוד צמוד על הדבר הזה, רוב הזמן אין תורים גדולים.

רלי מרגלית: זה נכון שיש פרקי זמן מסוימים שבהם יש תורים ולפעמים הם תורים בלתי נסבלים ואנחנו מאוד מוטרדים מזה, אנחנו מסכימים עם זה, אבל ברוב הזמן אין תורים, וכמובן כשיש תורים אז זה גורם ללחץ גדול ולתלונות רבות, ושוב, בצדק.

רלי מרגלית: הפתרונות שאנחנו מבינים אותם: אחד, הרחבת המענה במוצאי חגים עד חצות, כלומר שנקבל אנשים קצת יותר מאוחר.

רלי מרגלית: צריך להבין שאם אני מושך את זה גם אחרי חצות, אז זה פוגע לי ביום שאחרי והניהול של זה, ולכן עד חצות בחלק מהמתחמים.

רלי מרגלית: כמובן מוצאי חג ובמוצאי שבתות.

רלי מרגלית: היום יש לי בצוהריים דיון איך אנחנו מוסיפים עוד מתחמים במוצאי החג, בשבתות שהם הפיקים הגדולים.

רלי מרגלית: אנחנו מגדילים את הצוותים כפי שנאמר, בכ-30 צוותים בהנחיית ראש הממשלה.

רלי מרגלית: הרחבת קופות החולים, דיבר על זה פרופסור זרקא, אז לראות שבאמת אין לנו פה איזה שהם פיקים של ירידה.

רלי מרגלית: אני חושב שההסברה וההכוונה היא מאוד משמעותית.

רלי מרגלית: היא נעשית הרבה אבל צריך לשפר את זה.

רלי מרגלית: אפרופו שאלת האנטיגן, זאת שאלה שבטח פרופסור זרקא יוכל לענות עליה טוב ממני, אבל זה שאלה שנידונה, להרחיב את זה ל-48 שעות.

רלי מרגלית: זאת לא שאלה חדשה וצריך לתת על זה את המענה כמובן, וכמובן יהיו שינויים בהתוויות של התו הירוק בכדי לאזן את זה.

רלי מרגלית: אנחנו אחרי לא מעט דיונים שמנסים באמת לפתור את העניין הזה.

רלי מרגלית: אני חושב שיהיה לנו בשבועיים הקרובים עוד פיקים מסוימים של עליות.

רלי מרגלית: אני לא חושב שהם יגיעו לפיקים שהיו עד עכשיו.

רלי מרגלית: אני חושב שהפתרונות שאנחנו מציעים הם סבירים לעת הזאת.

רלי מרגלית: גם אי אפשר להגדיל את זה עד אין-סוף, אבל אני חושב שאחרי החגים, אחרי סוכות תהיה ירידה משמעותית בביקושים.

רלי מרגלית: משפט אחרון שאני רק אגיד.

רלי מרגלית: יום כיפור הוא כמובן מייצר לנו מורכבויות קשות מאוד בהקשר של המענה.

רלי מרגלית: בערב יום כיפור אנחנו נעבוד עד השעה 12:00.

רלי מרגלית: אנחנו מנסים לראות אולי טיפה להרחיב את זה, אבל בטח אי אפשר עוד הרבה, כי אחרי שגומרים לדגום יש את התנועה למעבדות וכו'.

רלי מרגלית: המעבדות יבדקו בצורה חלקית במהלך כיפור.

רלי מרגלית: לא יהיו בדיקות במהלך יום כיפור וגם בצאת יום כיפור, מאחר וצאת יום כיפור יוצא רק בשעה 19:30 ועד שנצליח לפרוס, כבר יהיה 21:30–22:00 בלילה, אז גם כן לא יהיה שם אלא יהיה רק בבוקר שאחרי, שם אנחנו ננסה להגדיל את המקסימום בכדי לקבל את כל אותם מה שהיה לנו ביום כיפור.

רלי מרגלית: אני מקווה שעניתי.

גלעד קריב: אני מבקש להבין כמה דברים.

גלעד קריב: ראשית, האם ההרחבה של ה-30 צוותים היא הרחבה קבועה או תחומה בזמן כרגע?

רלי מרגלית: היא כרגע מאושרת למספר שבועות וככל שיידרש, אז היא תמשיך הלאה.

רלי מרגלית: כל הצוותים תחומים בזמן.

גלעד קריב: ברור, אבל זה לא שזה תוספת לשבוע.

רלי מרגלית: לא, לא, זה ליותר.

רלי מרגלית: ככל שיידרש.

גלעד קריב: שאלה שנייה, האם ישנו סיכום לידיעתך עם קופות החולים לגבי מתווה העבודה שלהם בערב יום הכיפורים סביב בדיקות ה-PCR וביום שישי שלאחר החג?

רלי מרגלית: הייתה שיחה למיטב ידיעתי, פרופסור זרקא פה, של מנכ"ל המשרד עם קופות החולים.

רלי מרגלית: היום אני אקבל את כל הפירוטים ובכל מקרה חשוב שתדעו שאנחנו פועלים בצורה משותפת.

רלי מרגלית: זה ארגון אחד מבחינתנו.

רלי מרגלית: המערך שלנו ומערך קופות החולים, אנחנו מתאמים אותו ביחד ותופרים אותו ביחד.

רלי מרגלית: אני חושב שבערב יום כיפור מה שנסגר, זה שיהיה שם תפקוד גבוה מאוד אל מול הצורך.

גלעד קריב: וביום שישי שאחרי החג, לאור העובדה שמוצאי יום הכיפורים אין?

רלי מרגלית: כנ"ל.

גלעד קריב: טוב, אז נבקש אישור ממשרד הבריאות.

גלעד קריב: מה שאנחנו עוד מצפים לשמוע ממשרד הבריאות זה עניין האנטיגן ליום הכיפורים וגם ההיערכות של ההסברה.

גלעד קריב: למשל, הציבור צריך לדעת שלמוצאי יום הכיפורים אין תחנות בדיקה, כי הורים שירצו להוציא את הילדים מהבידוד כך שהם ילכו אולי בשישי ובוודאי בראשון לפני סוכות, אז הם צריכים לקבל את המידע הזה.

גלעד קריב: אני חושב שהייתה בעיה מאוד קשה והתרענו עליה בוועדה, והיה לי את התכתובת עם עוזרי השר באמת גם בערב ראש השנה, שלא הייתה היערכות ראויה להסברה ברשת ומנועי החיפוש לא עבדו כמו שצריך.

גלעד קריב: קיבלנו על זה הרבה מאוד תלונות.

גלעד קריב: חשוב לי לומר, הציבור לא מצליח להגיע למידע, איפה יש תחנות, איפה אין תחנות.

גלעד קריב: זימון התורים שזה רלוונטי לבדיקות המהירות, עבד בצורה מאוד לא טובה בערב החג.

גלעד קריב: אני בדקתי את הדברים באופן אישי, אבל המידע הזה של הציבור, איזה מתחמים פתוחים בערב יום הכיפורים וביום לפני, זה שאין מתחמים במוצאי יום הכיפורים, שאנשים לא ייסעו סתם, ושביום שישי יש פריסה רחבה.

גלעד קריב: אני מקווה שביום שישי המתחמים יעבדו באמת פרק זמן ראוי.

גלעד קריב: שבת, אני חושב נכנסת לקראת 18:30.

גלעד קריב: ברור שאי אפשר להגיע לרגע האחרון אבל חשוב שביום שישי ומוצאי שבת הדברים יעבדו.

גלעד קריב: חבר הכנסת בן גביר, בבקשה.

איתמר בן גביר: אני רוצה לשאול.

איתמר בן גביר: אמרת לגבי 75,000 בדיקות.

איתמר בן גביר: השאלה היא גם לגבי המעבדות.

איתמר בן גביר: המעבדות מסוגלות להכיל את כמות הבדיקות הללו?

איתמר בן גביר: עוד שאלת הבהרה אחת.

איתמר בן גביר: הבדיקות האלה כוללות את הבדיקות של כל מי שעושה?

איתמר בן גביר: דוגמה, איחוד הצלה עשו לי כשאני הייתי חולה, בדיקת PCR.

איתמר בן גביר: הם גם נכללים בתוך הבדיקות האלה?

רלי מרגלית: לשאלתך השנייה, התשובה היא כן.

רלי מרגלית: זה כולל את כלל הבדיקות.

רלי מרגלית: איחוד הצלה זה כמויות מאוד קטנות באופן יחסי אבל כן, זה כולל.

רלי מרגלית: המעבדות, יש להן קפסיטי מסוים אל מול לוחות הזמנים שאנחנו קובעים להם, שאנחנו דורשים את התוצאה.

רלי מרגלית: הדרישה שלנו המבצעית היא שש שעות מרגע שדגימה ועד הגעה למעבדה, ועוד 18 שעות מקסימום עד לקבלת התשובה.

רלי מרגלית: כלומר, בן אדם שנדגם צריך לקבל תוך 24 שעות.

רלי מרגלית: זאת הדרישה שלנו.

רלי מרגלית: כאשר יש יותר בדיקות, המעבדות יקבלו את הכול, רק מה שיקרה זה שהתשובה שלהן תהיה מתארכת קצת יותר.

רלי מרגלית: למשל, בפיקים הגדולים שלנו הגענו עד כדי 30, 30 וקצת שעות עד תשובה.

איתמר בן גביר: אבל כמה הם מסוגלים לקלוט?

איתמר בן גביר: ביום נתון של עבודה אם יש 75,000 בדיקות, אז כמה המעבדות יכולות לקלוט?

רלי מרגלית: חבר הכנסת בן גביר, אין גבול לקליטה.

רלי מרגלית: הם יקלטו כל מה שצריך.

גלעד קריב: השאלה הזאת היא מאוד חשובה כדי להבין איפה צוואר הבקבוק, כי אם היה מסתבר שצוואר הבקבוק הוא רק מספר הצוותים, אז אולי הוועדה צריכה ללכת לראש הממשלה ולומר, בוא תמצא דרך שלא רק 30 צוותים אלא 60 צוותים, אבל אין טעם לעשות את זה אם בסופו של דבר למעבדות יש קפסיטי יומי.

גלעד קריב: ברור שהמעבדות יכולות לערום על המדפים את הבדיקות, אבל חייב להיות מספר של כמה בדיקות ניתן לבצע במעבדות מדי יום.

גלעד קריב: מה הקפסיטי של המעבדות?

גלעד קריב: זה נתון מאוד חשוב כי אז אתה יודע אם יש מקום ללחוץ על הגדלת תקציבים לעוד צוותים, לעוד מתחמים, או שבסופו של דבר עקב אכילס נמצא דווקא במעבדות.

גלעד קריב: כמה בדיקות ביום מסוגלות המעבדות בישראל למצות?

רלי מרגלית: התשובה היא שלנו יש יכולת של כ-170,000 בדיקות שאנחנו יכולים לתת אותם בלוחות הזמנים שקבענו.

גלעד קריב: של ה-24 שעות.

רלי מרגלית: בדיוק.

רלי מרגלית: זה ההסכם, ובהנחה ויש יותר בדיקות, הם כמו שאתה אומר יערמו על המדפים.

רלי מרגלית: אנחנו הולכים בשיטת פיפו בעניין הזה, נכנס ראשון יוצא ראשון.

גלעד קריב: ברור.

איתמר בן גביר: אבל אז אפשר להגדיל את הצוותים.

גלעד קריב: על פי מה שנאמר כרגע, יש 130,000 בדיקות ביום.

גור בליי: לא, חלק מהימים יש 150 גם.

גלעד קריב: כן, זה הפיקים.

רלי מרגלית: אנחנו יודעים לעמוד בעד 170,000 בדיקות ביום.

רלי מרגלית: אנחנו יכולים לקבל אותם בתורים סבירים.

רלי מרגלית: זה לא שלא יהיה תורים.

רלי מרגלית: בתורים סבירים ובלוחות זמנים כאלה שאפשר לקבל את הבדיקה בערך תוך 24 שעות.

גלעד קריב: אז זה אומר שאנחנו קרובים למיצוי של המתחמים.

גלעד קריב: אנחנו שמענו מנציג משרד הבריאות שהממוצע לא בימים של העומסים, היה באזור ה-130,000 בדיקות גם באוגוסט וגם בספטמבר למעט הימים המאוד חריגים, אז פה צריך לראות האם ה-30 צוותים הנוספים שזה עוד 25%, באמת מביאים אותנו למיצוי היכולת.

איתמר בן גביר: הוא אמר 17,000 בדיקות ל-25 צוותים.

גלעד קריב: נכון.

רלי מרגלית: אני חושב שיש פה רגע איזשהו בלבול.

רלי מרגלית: 130,000 זה בהחלט היה ממוצע.

רלי מרגלית: אני יודע להתחייב לכם לסדר גודל של 170,000 בדיקות שהציבור לא יעמוד לוחות זמנים מאוד גדולים בתור, פעם אחת, ופעם שנייה, שהוא יקבל את התוצאות שלו בסך הכול תוך 24 שעות.

רלי מרגלית: לכשנגדיל בעוד 30 צוותים, 30 צוותים יתנו לנו נגיד 17,000, נגיד 20,000 בדיקות נוספות.

רלי מרגלית: המעבדות לא יודעות לקבל את זה עדיין.

רלי מרגלית: שם יהיה כן פער ולכן הם יקבלו את זה בעוד כמה שעות דחייה.

גלעד קריב: ברור.

גלעד קריב: אתה יודע לומר לנו מתי ה-30 צוותים אמורים להיכנס לפעולה?

רלי מרגלית: בעזרת השם מחר יכנסו כמו שפרופסור זרקא אמר, כ-20 צוותים.

רלי מרגלית: אני מקווה מאוד שזה יקרה.

רלי מרגלית: צריך להבין שברגע שמחליטים כזאת החלטה, יש גם פרק זמן של החברה להיערך לזה.

רלי מרגלית: זה חברה אזרחית.

רלי מרגלית: עשינו את כל הפעולות.

רלי מרגלית: אני מקווה מאוד שמחר 20 ובתחילת שבוע הבא עוד עשרה.

גלעד קריב: ברור.

גלעד קריב: תודה.

גלעד קריב: מכיוון שנמצאים איתנו שני ראשי ערים, וכפי שציינת, תא"ל מרגלית, שיתוף הפעולה עם השלטון המקומי הוא קריטי והוא קיים, אז תודה לך על ההצגה.

גלעד קריב: אנחנו נעבור אליהם אבל אני אומר לפרוטוקול, ואנחנו מקפידים לומר את זה כאן בוועדה, שבצד הפיקוח שלנו והדרבון שלנו לטפל בליקויים וכשלים, אנחנו מלאי הערכה על העבודה המאומצת, ואנא העבר את המסר הזה לכל דרגי העשייה והפעולה, וצריך לברך את צה"ל שעמס על עצמו גם את המשימה החשובה הזו, פיקוד העורף, אז באמת תודה.

גלעד קריב: זה צוותים שעובדים עד כניסת חג ועבדו במהלך ראש השנה עצמו, אז תודה לך ולכל הצוותים בכל הדרגים.

ענבר בזק: יש איזה שהם נתונים לגבי זמן המתנה?

ענבר בזק: כי אני מקבלת פידבקים על זמני המתנה מאוד ארוכים.

גלעד קריב: זמני המתנה בתור לבדיקה?

ענבר בזק: בתור לבדיקה.

ענבר בזק: יש לנו איזה סטטיסטיקה?

גלעד קריב: אנחנו שאלנו.

גלעד קריב: אמרו שהיו כמה ימים של פיקים שבהם התורים באמת הגיעו לכדי שעות.

גלעד קריב: תא"ל מרגלית, האם ישנו איזשהו מעקב אחרי זמני ההמתנה בתור?

רלי מרגלית: התשובה היא כן.

רלי מרגלית: אנחנו עוקבים אחרי זה.

רלי מרגלית: אין לנו מעקב אלקטרוני אבל יש לנו מעקבים שאנחנו מנסים לראות.

רלי מרגלית: אנחנו מעבר לזה גם עושים פעולות בכדי לשקף את זה לציבור, כולל הוספת מצלמות.

רלי מרגלית: זה רק ייקח עוד קצת זמן, אבל שנוכל באמת לעשות איזשהו קישור למצלמות.

רלי מרגלית: זה לפחות היעד שאנחנו רוצים להגיע אליו לפחות במתחמים הגדולים, אבל יש מעקבים.

ענבר בזק: אולי אם יהיה חובת הזמנה?

ענבר בזק: אני יודעת שאיפה שאני הזמנתי, היית חייב להזמין ואז אנשים יראו איפה פנוי.

גלעד קריב: חובת הזמנה ב-PCR?

גלעד קריב: קביעת מועד?

גלעד קריב: באנטיגן.

ענבר בזק: גם וגם.

רלי מרגלית: אני רואה שפרופסור זרקא רוצה להתייחס.

ענבר בזק: אני למשל יודעת שבאנטיגן הייתי צריכה להזמין מקום.

גלעד קריב: כן, כן, בבדיקות המהירות יש הזמנה.

ענבר בזק: ברגע שאתה מזמין מקום, אתה פחות או יותר מאזן את זה, כי יסומן באפור ברגע שהמכסה התמלאה או משהו.

גלעד קריב: כן, יש פה שאלה, שמעת תא"ל מרגלית על היכולת להיערך לכך שגם לבדיקות ה-PCR תהיה הזמנת תור.

ענבר בזק: זה קיים.

אילנה גנס: בקופות זה כן קיים.

גלעד קריב: בקופות החולים זה קיים, לא במתחמים של פיקוד העורף.

רלי מרגלית: אני אענה ואני מייד אתן לפרופסור זרקא להתייחס.

רלי מרגלית: דבר ראשון, זאת משימה שקיבלנו מפרופסור זרקא לבחון את העניין הזה.

רלי מרגלית: זה בהחלט נדון.

רלי מרגלית: לצד יתרונות רבים יש לזה גם חסרונות ומורכבויות.

רלי מרגלית: כמו שאמרתי, המערך הזה הוא מערך משלים שהוא בעצם מאפשר גם לאזרח שלא מזמין את התור, לבוא להיבדק, וזה מעודד מאוד את הבדיקה.

רלי מרגלית: זה אחד.

רלי מרגלית: שניים, בן אדם שעמד עכשיו בתור והגיע, ונגיד שאין לו את הזימון תור, מסובך לסובב אותו.

רלי מרגלית: ההגעה פיזית פה היא הרבה יותר מורכבת מאשר הגעה לקופת חולים עם התורים, ושוב, אני ממש לא פוסל את העניין הזה.

רלי מרגלית: אנחנו בוחנים את זה ומה שיוחלט זה מה שיקרה.

גלעד קריב: צריך לומר שמבחינת המספרים שמסרתם, פיקוד העורף, הוא ממש לא המערך המשלים, הוא חוט השדרה כרגע של נושא הבדיקות במספרים שכרגע קיימים, אז גם שבחים לכם, אבל גם להבין עוד פעם שזה באמת לא המערך המשלים.

גלעד קריב: מהרבה מאוד סיבות הציבור כנראה מעדיף להגיע למתחמי הדרייב אין ולא לקופות החולים, וגם על זה צריך לחשוב איך מפרסמים לציבור שהפריסה של קופות החולים היא הרבה יותר רחבה ברחבי הארץ.

גלעד קריב: אני מניח, אילנה, שבכל סניף של קופת חולים, בגדול, עושים בדיקות PCR, לא?

ענבר בזק: לא בכל סניף.

אילנה גנס: מטעמים של בטיחות בקטריאלית אנחנו לא מאפשרים בכל מסגרת.

אילנה גנס: לרוב זה מתחמים פתוחים.

גלעד קריב: כמה מתחמים של קופות חולים יש היום?

אילנה גנס: חלקם לא דוגמים במרפאות של הקופות עצמן אלא הם מייצרים מתחמי דיגום ספציפיים, כמובן עם מבנים ייעודיים.

גלעד קריב: כמה כאלה יש?

אילנה גנס: יש מאות רבות של מתחמים כאלה בפריסה ארצית.

גלעד קריב: טוב, זה עדיין הרבה יותר ממתחמי פיקוד העורף מבחינת מספר.

אילנה גנס: מתחמי דיגום, כן, אבל אם אתה מסתכל על סך הכול דגימות שנלקחות במתחמי דרייב אין או במתחם רגלי שפיקוד העורף מנהל ביחד עם רשויות מקומיות, מספרית זה יותר.

גלעד קריב: לא, אז ראינו את זה.

גלעד קריב: אני רק בא ואומר שיכול להיות שבכל מה שנוגע להסברה, הציבור מזהה בדיקות PCR עם המתחמים של פיקוד העורף, ומפספס את היכולת כנראה בהרבה יותר קרוב לביתו, במאות מתחמים של קופות חולים עם הזמנת תור לעשות את בדיקת PCR.

גלעד קריב: אני לא מדבר על אדם שכרגע יצא לו אנטיגן חיובי, אז הוא רץ הכי קרוב למתחם ויושב באוטו הממוזג, אבל הורים שנערכים, הם יודעים מתי הם צריכים לעשות בדיקת PCR כדי להוציא את הילד מהבידוד, אז הרבה יותר הגיוני דרך ההסברה לנתב אותם לקופת החולים.

רלי מרגלית: אחד הדברים שאנחנו נתקלים זה שאותו בן אדם שבאמת צריך את הבדיקה, הוא מנסה להזמין תור לעיתים בקופת חולים, ואם אין תור זמין אז הוא מייד יגיע אלינו בסופו של דבר בכדי שזה לא יעכב לו את היכולת - - -

גלעד קריב: את היציאה.

גלעד קריב: ברור.

גלעד קריב: לפני פרופסור זרקא, ברשותך אדוני הפרויקטור, נמצאים איתנו שני ראשי ערים שחשוב לי שאתה תשמע את דבריהם ותוכל להתייחס אליהם.

גלעד קריב: אין לנו עוד הרבה זמן לדיון כי אנחנו בדיון חשוב נוסף בנושא האכיפה.

גלעד קריב: ראש עיריית הרצליה, מר משה פדלון, שהוא גם יו"ר ועדת הבריאות בשלטון המקומי, תודה אדוני שהצטרפת אלינו.

גלעד קריב: נשמח לשמוע את התייחסותך לנושא.

משה פדלון: בוקר טוב, שבוע טוב נכבדי היושב-ראש, מכובדיי כולם, כל אחד במעמדו, תפקידו ותרומתו לבריאות התושבים.

משה פדלון: אנחנו זיקקנו את כל הבעיות והתלונות מהשטח, מראשי הרשויות המקומיות מכל רחבי הארץ, וחברים, בואו נעשה סדר מהמסד ועד הטפחות.

משה פדלון: עד לרגע זה הניתוח הצליח והחולה מת.

משה פדלון: אני יכול לתת תשעה חסמים, בעיות עיקריות וחשוב לשמוע אותן.

משה פדלון: העומסים: העומסים הלא הגיוניים גורמים לפקקי ענק, סגירת כבישים, תורים של שעות ארוכות ואף מקרי אלימות.

משה פדלון: תסכול התושבים מופנה אלינו, לראשי הרשויות.

משה פדלון: גם תוספת של 5,000 בדיקות יומיות והקצאה כספית להפעלת סדרנים לא תענה על הביקוש המאסיבי בתקופת החגים הבאים עלינו לטובה.

משה פדלון: ברור לכולם שאי אפשר להשאיר את המצב כמו שהוא.

משה פדלון: בנוסף לחוסר הנוחות זה גורם למשבר אמון מול הציבור.

משה פדלון: אני מציע להקים מתחמי בדיקה נוספים ברחבי הארץ מעבר לקיים, והרחבת שעות הפעילות גם בלילות בצוותים מתחלפים.

משה פדלון: כדי לתת מענה מיידי לחגי תשרי ומענה רחב יותר לחזרה ללימודים והמשך הפעלת המשק אחרי החגים, נדרשת הפרדה בין בדיקות PCR לבין בדיקות האנטיגן, הבדיקות המהירות המשמשות לצורך קבלת תו ירוק.

משה פדלון: אני רוצה להתייחס ל-PCR.

משה פדלון: צריך להקים מערך דיווח בין פיקוד העורף למשרד הבריאות, תשאול לגבי סיבת הבדיקה.

משה פדלון: מי שנבדק מתחת לגיל 12, מדווח למשרד הבריאות על כניסה לבידוד רק עקב חשיפה.

משה פדלון: צריך להפעיל מערך בדיקות של קופת חולים גם במהלך שבתות וחגים, אנחנו במצב חירום, כדי להוריד עומסים ממתחמי פיקוד העורף.

משה פדלון: צריך לבדוק האם נחוצה בדיקת PCR בשביל לצאת מבידוד.

משה פדלון: אולי ביציאה מספיקה בדיקה מהירה?

משה פדלון: אולי צריך לעשות PCR רק בכניסה לבידוד?

משה פדלון: לעודד את הפיילוט של הכיתה הירוקה, שבדיקתPCR יעשו בשטחי בתי ספר וכיתות שלמות לא יצטרכו להיכנס למתחמי בדיקה.

משה פדלון: אני רוצה להתייחס לבדיקות האנטיגן.

משה פדלון: יסופקו להורים עם ילדים בגיל 3 עד 12 באמצעות מרשמי זכאות מקופת חולים, וההורים יוכלו לאסוף אותם מכל בתי המרחקת, מה שנקרא שוק חופשי.

משה פדלון: לאפשר להורים בגילאי 3 עד 12 להביא איתם בדיקות מהירות למקומות בהם נדרש תו ירוק.

משה פדלון: לבצע בעצמם בכניסה לאטרקציה ולהציג לבודק.

משה פדלון: חברים, הבעיה היא גם במעבדות שמקבלות את הבדיקות.

משה פדלון: הן נמצאות בסכנות קריסה ולכן גם נדרש לעבות את כוח האדם, כולל בגמלאים שפרשו, תוך מתן עידוד שכרי.

משה פדלון: אני אתן דוגמה מבית חולים פרטי אסותא.

משה פדלון: תמורת תשלום אתה מקבל את בדיקת

משה פדלון: PCR אחרי שעתיים, זה אומר שיש כוח אדם.

משה פדלון: הסיפור הוא תגמול כספי.

משה פדלון: לסיכום, הסברה, הסברה, הסברה.

משה פדלון: הציבור מבולבל.

משה פדלון: הצעתי בזמנו לראש הממשלה שכל יום בשעה 19:00 בערב מאולפן פיקוד העורף המשוכלל ישדרו לכל ערוצי הטלוויזיה כדי להסביר לתושבים מה עושים, מי עושה, מתי עושים, איפה עושים, למה עושים.

משה פדלון: חברים, בואו תשמעו את השטח.

משה פדלון: הציבור מבולבל.

משה פדלון: אני מסתובב ברחבי העיר שלי ואנשים מבולבלים.

משה פדלון: תקבלו החלטות אמיצות.

משה פדלון: לסיכום חברים, ככה לא בונים חומה וזה נדון גם בעתיד לכישלון.

משה פדלון: הגיע הזמן להקים צוות סיעור מוחות, צוות חשיבה אסטרטגי בהשתתפות משרד הבריאות, פיקוד העורף, קופות חולים, רשויות מקומיות, משרד החינוך ואפילו שיעמוד יושב-ראש ועדת החוקה של הכנסת.

משה פדלון: הגיע הזמן.

משה פדלון: אנחנו חשים את השטח.

משה פדלון: המצב בכי רע.

משה פדלון: בואו תשמעו אותנו.

משה פדלון: אנחנו יכולים ללמד את כולם איך לעשות, מתי לעשות וכמה לעשות.

משה פדלון: תודה רבה.

גלעד קריב: תודה רבה אדוני ראש עיריית הרצליה.

גלעד קריב: אנחנו מייד נשמע גם את ההתייחסות של פרופסור זרקא אבל לפני כן, ראש עיריית עפולה, אבי אלקבץ, עמיתך ביקש להתייחס למצב בצפון הארץ ובדרומה, אז מר אלקבץ, בבקשה.

גלעד קריב: תודה מר פדלון.

אבי אלקבץ: שלום, בוקר טוב לכולם, שבוע טוב.

אבי אלקבץ: ההורים העצורים כאן בקופות החולים, ולנו יש מתחם אחד, לא רחוק, משהו כמו ארבעה קילומטר מעפולה, במכללת עמק יזרעאל.

אבי אלקבץ: התורים העצומים שנמצאים כאן

אבי אלקבץ: מביאים את האנשים לכעס עצום על העירייה, על הרשות.

אבי אלקבץ: יש לנו כאן קופת חולים מרכזית של כללית שמקיימת כאן בדיקות לא רק לעיר עפולה אלא לכל האזור, והתורים כאן מגיעים לשעות מחוץ לקופה עצמה.

אבי אלקבץ: אני לא חושב שמישהו יוכל למדוד את השעות האלה.

אבי אלקבץ: יש לנו כרגע כ-300 תלמידים מאומתים ועשרות גנים ועוד עשרות כיתות שנמצאים בבידוד, וכל חולה מאומת כזה מביא איתו לפחות 30 או 40 ילדים שאמורים להיבדק על פי הכללים.

אבי אלקבץ: אני חושב שאם לא נעשה פה שינוי מהותי גם בכמות המקומות שבהם ניתן להיבדק וגם בשיטה עצמה, אנחנו יוצרים לעצמנו מדגרות נוספות כי בתורים האלה נמצאים גם אנשים מאומתים ומי שעומד לידם שעה או שעתיים בתור, מגדיל מאוד את הסיכוי להידבק ולהיות מאומת בעצמו, ואנחנו רואים את העלייה המאוד משמעותית מאז ה-1 בספטמבר.

אבי אלקבץ: בארבעה ימים האחרונים אנחנו עולים בחזקות מיום ליום ולכן אני חושב שגם צריך לפתוח הרבה יותר מקומות וגם לעבור לשיטה אחרת.

אבי אלקבץ: אני מאמין שאנשים שמגיעים היום להיבדק, אפשר לסמוך עליהם, אפשר לבקש בדיקות אנטיגן, אפשר לשנות את הכללים במתכונת שהשלטון המקומי הציג, ולהפחית את התורים ולהפחית את ההדבקות בתוך התורים האלה.

אבי אלקבץ: לגבי יום כיפור, אני חושב שמאחר וכאן כולם הציגו שלא ניתן לבצע את הבדיקות ביום כיפור, ובערב כיפור הולכים לסיים מוקדם, אז אני חושב שנצטרך לעבוד על אמון בלבד ולחלק ערכות לכל מי שאמור להיבדק, שיעשה את הבדיקה באופן עצמאי ועם הבדיקה הזאת יהיה אפשר להתקדם הלאה ליום אחרי כיפור.

גלעד קריב: תודה, אדוני ראש עיריית עפולה.

גלעד קריב: לגבי נושא יום הכיפורים אנחנו נמתין לתשובת משרד הבריאות לגבי בדיקות האנטיגן.

גלעד קריב: לקראת סיכום הדיון אני רק אציין שנציג איגוד רופאי בריאות הציבור, פרופסור חגי לוין העלה את השאלה האם לא צריך לוותר על הבדיקה הראשונה של ה-PCR במערכת החינוך, ואני אבקש את ההתייחסות של פרופסור זרקא לעניין.

גלעד קריב: זה מוריד אוטומטית עשרות אלפי בדיקות כשיש לנו 140,000 תלמידים מאומתים.

גלעד קריב: פרופסור זרקא, אנחנו נבקש ממך לסכם את הדיון לקראת המעבר שלנו לדיון בנושא האכיפה שגם הוא כמובן חשוב, ואני מתנצל על העיכוב בהתחלת הדיון החדש, אז פרופסור זרקא, אנחנו נבקש ממך גם להשלים את דבריך אבל גם להתייחס באמת לסוגיות שעלו כאן.

גלעד קריב: נושא האנטיגן לקראת יום הכיפורים, אני הזכרתי, אבל סוגיית פעילות קופות החולים בערב יום הכיפורים וביום שישי שמייד לאחר החג, הנושא של ויתור על בדיקת PCRראשונה לתלמידים מבודדים וסוגיות נוספות.

גלעד קריב: אני רק אוסיף אמירה אחת, שהדיון שלנו היום מתמקד ב-PCR אבל כל מה שאמרנו על נושא האנטיגן לקראת ראש השנה מאוד רלוונטי לקראת חג הסוכות, וביום שלישי כשאנחנו נעסוק בקובץ התקנות של התו הירוק שאני מניח שהממשלה תבקש שהתוקף שלהם יכלול את חג הסוכות, נצטרך גם נתונים, אני אומר מראש לבריאות הציבור, על נושא בדיקות האנטיגן בתקופת החגים ולוודא שאין צניחה במספרים, כמו שעשינו לקראת ראש השנה.

גלעד קריב: אנחנו נבקש לראות את התכנון.

גלעד קריב: כמובן אנחנו מצפים לראות עוד כמה שינויים בתקנות של הממשלה שיובאו אלינו ביום שלישי.

גלעד קריב: יש על זה לא מעט שיחות עם צוות השר ועם מנכ"ל המשרד.

גלעד קריב: אתם מכירים את הדברים.

גלעד קריב: יש לנו סוגיה שפה כבר מככבת שישה שבועות בנושא הבריכות ואנחנו לא מתכוונים להמשיך את הסחבת בנושא הזה.

גלעד קריב: זה אמרתי בצורה מאוד ברורה, אבל גם סוגיית הבדיקות תעלה ביום שלישי בדגש על הבדיקות המהירות הפעם, כי זה נושא התו הירוק, אז פרופסור זרקא, אנחנו איתך לסיכום הדברים ואז אנחנו נחתום.

גלעד קריב: בבקשה.

סלמאן זרקא: בוקר טוב שוב, אני מתנצל על הנפילה במערכות המתוחכמות.

סלמאן זרקא: שמעתי את רוב הדברים ובהחלט הקשבתי גם לראשי הערים.

סלמאן זרקא: חשוב לשים את הדברים בקונטקסט הנכון.

סלמאן זרקא: העלייה שהייתה והתורים הארוכים הם לא בסדר ואנחנו צריכים לתקן את זה.

סלמאן זרקא: התייחסתי בתחילת דבריי לדברים שכבר נעשים וגם שמעתם את תא"ל רלי, הדברים שאנחנו הולכים לקדם בתוך הנושא הזה.

סלמאן זרקא: חשוב לומר שהעלייה לא הייתה בכל התחנות.

סלמאן זרקא: היו תחנות שבהן נצפו תורים ארוכים והיו גם תחנות שבהן לא נצפו תורים ארוכים, וזה מביא אותי למחשבה, אנחנו בוחנים את זה מחר, לאפשרות של זימון תור גם למתחמי דרייב אין של פיקוד העורף.

סלמאן זרקא: יכול להיות שהדבר מן הסתם יאפשר לנו תיאום ציפיות טוב יותר מול הציבור וגם יאפשר לנו ניהול טוב יותר של המערך, שאם מראש נדע שבראשון יש הרבה דרישה ובחיפה יש פחות, אז ככל שניתן להעביר צוותים, יכול להיות שזה כן יאפשר לנו.

סלמאן זרקא: שוב, טרם החלטתי.

סלמאן זרקא: אני אדון בזה מחר.

סלמאן זרקא: הכוונה בנושא הזה היא בהחלט להקל על הציבור ולתאם ציפיות מול הציבור ולא להביא אותו לתור של ארבע שעות.

סלמאן זרקא: יחד עם זאת חשוב להגיד שכל פעם ששמים מחסום בדרך כמו תור, אז זה גם מייצר פחות בדיקות או אנשים לאו דווקא באים להיבדק.

סלמאן זרקא: צריך למצוא את האיזון בין שני הדברים.

סלמאן זרקא: חשוב לומר שמבחינת אפידמיולוגיה, מבחינת טיפול במגפה, זמינות בדיקות היא מרכיב מאוד משמעותי ביכולת שלנו להבין מה קורה והיכולת שלנו לאתר את התחלואה.

סלמאן זרקא: חסר לנו חלילה שמקרים חיוביים או חשודים לא הגיעו להיבדק, בין אם חלילה בגלל התור, בין אם בגלל חסמים בדרך לתור, אז זה חלק מהדברים שאנחנו רוצים לקדם.

סלמאן זרקא: אני מודה ולוקח על עצמי, למרות שאנחנו מסבירים, אנחנו צריכים להסביר עוד.

סלמאן זרקא: אני מקבל את האמרות של ראש העיר הרצליה.

סלמאן זרקא: אנחנו צריכים להסביר עוד.

סלמאן זרקא: דרך אגב, אנחנו עושים פעמיים בשבוע מהאולפן שגם הוא טוב, של משרד הבריאות, של משל"ט הקורונה, תדריכים לעיתונות.

סלמאן זרקא: אנחנו חייבים לוודא שבסוף הציבור מבין את מה שאנחנו אומרים.

סלמאן זרקא: אנחנו נסביר את זה עוד יותר.

סלמאן זרקא: אני אשוחח איתך, מר פדלון, ככל שיש לך רעיונות, נשמח לקבל ולראות איך מקדמים את ההסברה מעבר למה שאנחנו כבר עושים בנושא הזה.

סלמאן זרקא: אני חייב שוב לומר, המסרים שלנו ילכו לכך שבדיקת אנטיגן מהירה, מד"א, איכילוב וול, זה מה שמיועד לטובת התו הירוק, ובדיקות ה-PCR מיועדות למגעים, לחולים ולכל השאר.

סלמאן זרקא: נבהיר את הנקודה ונראה שאנחנו מסדרים גם את הנושא של בתי המלון.

סלמאן זרקא: לגבי אפשרות של מיקום בדיקת אנטיגן בכניסה לאטרקציה או בכניסה להבימה או בכניסה להופעה, הדבר הזה אפשרי כבר.

סלמאן זרקא: מאז שיצאנו לדרך, אני אישית דיברתי על כך בוועדה המכובדת הזאת בדיון שהיה לפני שלושה שבועות.

סלמאן זרקא: ניתן לעשות את זה.

סלמאן זרקא: יוצרים קשר עם איכילוב וול או עם מד"א ומסדרים את הנושא ללא שום בעיה.

סלמאן זרקא: ככל שהבדיקה מחוברת למערכות המחשוב של משרד הבריאות, אז היא נותנת תו ירוק ל-24 שעות, וככל שהיא לא מחוברת, היא נותנת אישור רק לאותו אירוע.

סלמאן זרקא: התייחסנו לזה.

סלמאן זרקא: נסביר את זה עוד פעם.

סלמאן זרקא: חשוב שהדברים יהיו בחלק הזה מאוד ברורים.

סלמאן זרקא: לגבי בדיקת

סלמאן זרקא: PCR של מגע, דנו בנושא הזה.

סלמאן זרקא: אנחנו חושבים שבדיקת האנטיגן לא מספיק טובה בהקשר הזה.

סלמאן זרקא: אנחנו לא חושבים שאפשר לוותר לגמרי על בדיקות, ככה שיכניס אנשים למגע ולבדוק אותם רק בסוף תקופת הבידוד.

סלמאן זרקא: אנחנו רוצים בחלק מהמקרים כמו אנשים מחוסנים, לוודא שהם לא חיוביים.

סלמאן זרקא: הרי הבידוד הוא לא אוטומטי.

סלמאן זרקא: שוב, נחזור לבחון את הנושא הזה, אם אפשר לעבור לבדיקת אנטיגן בלי בדיקת PCR.

גלעד קריב: זה לא לחלוטין לוותר על בדיקת PCR.

גלעד קריב: ההצעה של איגוד רופאי הציבור היא לוותר על בדיקת ה-PCR הראשונה, לא על השנייה ביציאה מהבידוד.

גלעד קריב: זאת הייתה ההצעה.

סלמאן זרקא: אמרת קודם לגבי הורה שמגיע עם הילד ועושה בדיקה.

סלמאן זרקא: יש הבדל בין מגע לבין, נקרא לזה, מגע של מגע.

סלמאן זרקא: אם הילד היה במגע בבית הספר והוא אישית לא חיובי, אז הוריו לא צריכים לעשות בדיקה כי הם לא מגע, אבל אם הילד חיובי, זה עכשיו משנה את כל התמונה.

סלמאן זרקא: כל הסביבה של הילד הופכת למגע.

גלעד קריב: זה ברור.

גלעד קריב: השאלה הייתה האם אפשר בבדיקה הראשונה של ה-PCR, לעשות אותה כאנטיגן אם הילד ממילא נכנס לבידוד, אבל בסדר, אתם תבחנו את הסוגיה הזאת.

סלמאן זרקא: אז נבחן את זה בסוגיה המקצועית.

סלמאן זרקא: בהחלט יש לנו ממה ללמוד מהפיק שקרה לנו, אבל חשוב גם שכולנו ניקח אותו באיזושהי הבנה שהוא פיק בודד.

סלמאן זרקא: נערכים בהתאם לפיק גם ליום כיפור וגם לסוכות.

סלמאן זרקא: אמרת אדוני היושב-ראש ובצדק, מגיע גם לפיקוד העורף וגם לקופות החולים הרבה שאפו על העבודה הגדולה שהם עושים בתחום הזה ובכלל.

סלמאן זרקא: לגבי יום כיפור, ערב יום כיפור, בדיקת האנטיגן תהיה תקפה עד ליציאת יום כיפור, כך שכל המקומות, בתי כנסת, תפילות שמחייבות תו ירוק, בדיקת האנטיגן לא תוגבל ל-24 שעות אלא תוכל לשמש גם ל-36 שעות, קרי עד ליציאה מהצום בדיקת האנטיגן תקפה, ובטח לא ציפינו שאף אחד ישבור את הצום בשביל ללכת לעשות בדיקת אנטיגן חוזרת.

סלמאן זרקא: ממש לא.

סלמאן זרקא: זה המסר ונוודא שהוא גם ידוע בנושא הזה לציבור.

סלמאן זרקא: אני רוצה להודות על ההזדמנות, דיון חשוב, לאחל שנה טובה וחתימה טובה.

גלעד קריב: תודה רבה.

גלעד קריב: תודה רבה פרופסור זרקא על הזמן שאתה איתנו.

גלעד קריב: אנחנו יודעים שסדר יומך עמוס מאוד.

גלעד קריב: אנחנו רושמים לפנינו את הדברים.

גלעד קריב: נמשיך כמובן לעקוב.

גלעד קריב: חבר הכנסת דוידסון ביקש הערה אחת ואז אנחנו חותמים.

סימון דוידסון: ההרגשה שלי היא מאוד לא נוחה.

סימון דוידסון: בדרך לפה בפקקים הנוראיים ממש התהפכה לי הבטן ואני אגיד לך למה.

סימון דוידסון: אנחנו יושבים פה חברי הכנסת בוועדה מאוד חשובה.

סימון דוידסון: אני מרגיש שהשליחות שלנו זה לבקר את העבודה של ממשלת ישראל ולהאיר עם פרוג'קטור על תקלות ובעיות.

סימון דוידסון: זה התחיל עוד לפני חודש.

סימון דוידסון: אני הצגתי את הנושא הזה של הבדיקות, של התורים הגדולים ושל ההכנה של מערך הבדיקות לעתיד הבא לפנינו.

סימון דוידסון: אתם מדברים על פיק.

סימון דוידסון: אתה מדבר על זה שבמקומות מסוימות לא היה תורים.

סימון דוידסון: אתם לא מספיק מבינים כנראה, כי אני מסתובב בשטח ולקחתי את זה כמשימה.

סימון דוידסון: ארבע וחמש שעות אנשים מחכים במכוניות עם ילדים לבדיקות.

סימון דוידסון: זה מטורף הדבר הזה.

סימון דוידסון: אי אפשר להגיד, זה יהיה בסדר, ואי אפשר להגיד אנחנו נשתפר, כי אנחנו הערנו את הנושא הזה.

סימון דוידסון: אנחנו ידענו שזה מה שהולך לקרות וביקשנו להתכונן לזה.

סימון דוידסון: אני לא אשכח את השיחה עם יותם ממשרד הבריאות שאמר לנו יום לפני הנושא של התו הירוק, רק היום בערב אנחנו נדע מי זכה במכרז, ואנחנו ישבנו פה בוועדה כשמחר בבוקר היו צריכים לעשות את הבדיקות האלו ופשוט היינו בשוק, חברי הכנסת.

סימון דוידסון: היינו בשוק מהנושא הזה.

סימון דוידסון: למוחרת אמרו לא, אנחנו נגדיל.

סימון דוידסון: למה לחכות שיש התפוצצות ושיש תורי ענק ושאנשים מחכים עם ילדים חמש שעות כשיודעים שזה הולך לקרות?

סימון דוידסון: ידענו שזה הולך לקרות.

סימון דוידסון: אנחנו דיברנו עם יותם פעם, פעמיים ושלוש והערנו את הנושא הזה וביקשנו להגדיל ולהגדיל ולהגדיל, ואני יושב פה עכשיו ואני שומע, זה לא כל כך נורא, זה יהיה יותר טוב, יגדילו את מספר המקומות.

סימון דוידסון: זה טעות, וחבל.

סימון דוידסון: אתם עושים עבודה נהדרת ואנחנו תמיד נופלים על זה שבסוף מגיעים לתורי הענק האלו וזה מה שמשודר בטלוויזיה וככה רואים את ממשלת ישראל, למרות שהיא עושה הכול כדי לא להגיע לסגר ולעשות את הדברים המדהימים שהממשלה עושה.

סימון דוידסון: זה שורף לי בבטן.

סימון דוידסון: צריכים לחשוב קדימה לעשות איזה שיטת עבודה שלא נגיע לדבר הזה.

סימון דוידסון: הרי אין לנו בעיה לא של כסף ולא של אנשים שיעשו את זה.

סימון דוידסון: פשוט צריך להגדיל את מספר המקומות.

סימון דוידסון: בנתניה אתמול לא היה מקום אחד לבדיקות.

סימון דוידסון: אנשים נסעו 20 דקות לא יודע לאן וחיכו חמש שעות, אז סליחה שאני ככה מתלהם אבל זה מרתיח אותי הדבר הזה, ואחרי זה מכניסים את הבריכות עם השטות.

גלעד קריב: סוגיית הבריכות תיגמר ביום שלישי, אני אמרתי את זה.

ענבר בזק: אני רוצה להוסיף משהו למה שסימון ידידי אמר, ואני מתחברת לכל מילה.

ענבר בזק: הבעיה הכי גדולה זה שאנחנו מאבדים את אמון הציבור.

ענבר בזק: ישבתי בסוף השבוע הזה וקראתי, וזה ברמה של מאות תגובות ספציפית על התו הירוק.

ענבר בזק: 700 תגובות ואתה רואה ש-90% מהאנשים יוצאים נגד התו הירוק, כאשר אם זה היה לוקח עשר דקות כמו שדיברתי, 10–15 דקות טרחה, לא נעים, עוברים בדרך לבילוי או בדרך לבית ספר, זה היה מחליק בגרון.

גלעד קריב: חייבים לזכור, וזה חוזר לנושא ההסברה.

גלעד קריב: אנחנו נמשיך ביום שלישי גם בנושא הזה אבל אני רוצה להזכיר, כרגע מוקד הבעיה היה בבדיקות ה-PCR.

גלעד קריב: אנחנו לא קיבלנו דיווחים דרמטיים על בעיות בתחנות הבדיקות המהירות אחרי שקיימנו, אני מזכיר, שבוע שעבר דיון וקיבלנו את ההתחייבות להרחבה.

גלעד קריב: בהקשר הזה פרופסור זרקא, למרות שההתמקדות שלנו היא בנושא ה-PCR, ובהמשך לדבריו של חבר הכנסת דוידסון, גם ברגע זה, והדבר נבדק עכשיו, האתר של מד"א, שזה השחקן המרכזי בנושא הבדיקות המהירות, הנתונים שם לא הגיוניים.

גלעד קריב: עולה מהאתר של מד"א שאי אפשר לקבוע בדיקות מהירות ברוב חלקי הארץ.

גלעד קריב: זה דבר שאנחנו התרענו עליו לפני שבוע.

גלעד קריב: אנחנו הראינו כאן בדיון על הבדיקות המהירות, איך האתר של מד"א מאפשר קביעת בדיקות רק בארבעה-חמישה אתרים בארץ, בשעה שכאן האחראי במשל"ט הבדיקות המהירות אומר בצדק, בדף של משרד הבריאות אפשר למצוא מאות אתרים.

גלעד קריב: זאת התרעה שניתנה כאן לפני ראש השנה ואנחנו נמצאים רגע לפני יום הכיפורים והדברים עוד לא טופלו, אז אם מגן דוד אדום זה השותף המרכזי של משרד הבריאות בקביעת בדיקות מהירות, לא יכול להיות שמי שמגיע לדף של מד"א לקבוע בדיקות, לא מצליח לקבוע בדיקות, והתשובה, טוב, אז שיחפש בדף של משרד הבריאות, היא לא מתקבלת על הדעת, כי כשכותבים במנוע החיפוש של גוגל, ועוד פעם, תראה בפרוטוקול, זה דבר שנאמר לפני שבוע.

גלעד קריב: כשעושים "בדיקות מהירות קורונה", הדבר הראשון שקופץ זה מד"א, זה לא משרד הבריאות, אז גם הדברים האלה של הנגשת השירות לציבור זה לא החלק העודף של המאמץ.

גלעד קריב: כמו שאמרה חברת הכנסת בזק, הכול פה תלוי באמון הציבור.

גלעד קריב: אנחנו הראינו בשבוע שעבר שבמגילות ובשדה אליהו יש לך בדיקה מהירה, אבל בתל אביב אין, בעפולה אין, בנהריה אין.

גלעד קריב: לא יכול להיות שייקח עשרה ימים לתקן בעיה בדף של מד"א.

סלמאן זרקא: אפשר להתייחס, אדוני היושב-ראש?

גלעד קריב: כן.

סלמאן זרקא: אכן הוועדה עושה את תפקידה, לא שאני נותן לה ציונים בהקשר הזה, והיא מבקרת את עבודת הממשלה ואת העבודה שלנו כפקידי ממשלה, ובהחלט הדברים שעולים כאן, ניקח אותם לתשומת ליבנו ונראה איך מתקנים.

סלמאן זרקא: לא הייתה לי שום כוונה להמעיט בבעיה, ממש לא.

סלמאן זרקא: גם אני מבקר בשטח ולא יושב רק במזגנים.

סלמאן זרקא: גם באומן וגם ציינתי שהייתי בנשר.

סלמאן זרקא: בנשר פגשתי אישה שהגיעה מעכו לעשות בדיקה לבת שלה לקראת חתונה בערב, ויחד עם האישה קבענו תור במד"א מיידי לאותו יום בערב, כך שהשטח מבחינת זמינות הבדיקות של מד"א הוא אחר.

סלמאן זרקא: זה שצריך לסדר את האתר, לחלוטין נעסוק בזה מיידית ונראה שגם את האתר ישקף את המציאות שאנחנו כן רוצים מבחינת הזמינות לציבור.

גלעד קריב: פרופסור זרקא, תודה.

גלעד קריב: אני רוצה לחתום את הדיון.

גלעד קריב: המשפט האחרון שלי, ואנחנו מייד נעבור לדיון בנושא האכיפה, להודות לכל המשתתפים.

גלעד קריב: אנחנו נמשיך במעקב על זה, יתכן ויהיה בוועדת הבריאות.

גלעד קריב: אנחנו נתייעץ עם ראשי הוועדות האחרות הרלוונטיים.

גלעד קריב: הנושא הזה פחות קשור בתו הירוק אבל אנחנו נוודא פיקוח פרלמנטרי על הנושא.

גלעד קריב: המשפט האחרון שלי הוא מכוון בעיקר אליך, פרופסור זרקא וגם אל תא"ל מרגלית.

גלעד קריב: תחושת הבטן שלי והערכה שלי היא קצת אולי שונה ממה שנשמע כאן.

גלעד קריב: אני חושב שברגע שנחזור לשגרת לימודים רציפה, המספרים של התלמידים המאומתים יעלו בהרבה על 140,000, ואני חושב שהשאלה הגדולה היא לא מה קורה ביום הכיפורים ובסוכות.

גלעד קריב: הציפייה שלנו היא חד משמעית שאתם תיערכו.

גלעד קריב: אנחנו מצפים שהדיונים שמתקיימים עכשיו במשרד הבריאות לא יעסקו רק ביום הכיפורים ובסוכות אלא בעיקר במה קורה כשמפעילים את מערכת החינוך על 2.5 מיליון תלמידיה באופן רציף, כי להערכתי מספר התלמידים שיהיו בבידוד יגדל בצורה מהירה.

גלעד קריב: כל עוד אתם עומדים על שתי בדיקות PCR כדי להחזיר את התלמידים האלה לשגרה, צריכה להיות היערכות בעיניי הרבה יותר רחבה לעידן הזה.

גלעד קריב: לאו דווקא צריך להפעיל אותה אבל הציפייה שלי, שלנו, היא שכבר היום משרד הבריאות ידע לומר לנו מה ההיערכות כשיהיו 250,000 תלמידים מבודדים ומה ההיערכות כשיהיו 300,000 תלמידים מבודדים ואיך כבר היום, לא שבועיים אחרי, יודעים שכשיהיו 250,000 תלמידים מבודדים, אז מגדילים את ה-30 צוותים שהוספו בעוד 70 צוותים, ובמקום 50 מתחמים יש 80 מתחמים, וקופות החולים מתחייבות להפעיל עוד כך וכך מתחמים.

גלעד קריב: זה דבר שצריך להישמע כבר היום בתוכניות המטה שלכם ולקבל את האישור התקציבי.

גלעד קריב: הסיפור הגדול הוא היום אחרי חג הסוכות.

גלעד קריב: אני אומר עוד פעם, יכול להיות שהנושא הזה שייך יותר לוועדת החינוך, יכול להיות שהוא שייך לוועדת הבריאות.

גלעד קריב: אני אדווח לחבריי בוועדה שאני התחלתי שיח עם חמש יו"רי הוועדות שאחראים על נושא הקורונה, נושא הקורונה פה מבוזר בין הרבה ועדות, לראות איך אנחנו מגבירים את התיאום בין הוועדות.

גלעד קריב: אני אומר עוד פעם, יכול להיות שזה לא נושא שלנו אלא של ועדות אחרות אבל ההיערכות שלכם לשנת הלימודים השוטפת חייבת להיות כבר בימים הקרובים, ואנחנו נצפה באחת מוועדות הכנסת לשמוע על זה.

גלעד קריב: תודה פרופסור זרקא, תודה לכל המשתתפים האחרים.

גלעד קריב: חתימה טובה לכל המציינים את השנה החדשה.

גלעד קריב: תודה רבה על ההשתתפות.

גלעד קריב: הדיון נעול.